

ที่ มท 0810.4/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 สิงหาคม 2565

เรื่อง การตรวจสอบและแก้ไขแผนปฏิบัติการด้านทรัพยากรน้ำขององค์กรปกครองส่วนท้องถิ่น ผ่านระบบ Thai Water Plan และเชิญประชุมชี้แจงผ่านสื่ออิเล็กทรอนิกส์

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0810.4/ว 2027 ลงวันที่ 1 กรกฎาคม 2565

สิ่งที่ส่งมาด้วย สำเนาหนังสือสำนักงานทรัพยากรน้ำแห่งชาติ ด่วนที่สุด ที่ นร 1406/4495

 ลงวันที่ 5 สิงหาคม 2565 จำนวน 1 ฉบับ

 ตามที่กรมส่งเสริมการปกครองท้องถิ่นได้แจ้งแนวทางและปฏิทินการจัดทำแผนปฏิบัติการด้านทรัพยากรน้ำ ประจำปีงบประมาณ พ.ศ. 2567 รวมทั้งการใช้งานบัญชีผู้ใช้งาน (User) ระบบ Thai Water Plan ขององค์กรปกครองส่วนท้องถิ่น ความละเอียดแจ้งแล้ว นั้น

กรมส่งเสริมการปกครองท้องถิ่นได้รับแจ้งจากสำนักงานทรัพยากรน้ำแห่งชาติว่า แผนปฏิบัติการด้านทรัพยากรน้ำ 5 ปี (พ.ศ. 2566 – 2570) ขององค์กรปกครองส่วนท้องถิ่น ที่คณะกรรมการทรัพยากรน้ำแห่งชาติเห็นชอบ ซึ่งมีฐานข้อมูลอยู่ในระบบ Thai Water Plan แล้ว แต่ยัง ไม่สามารถระบุชื่อองค์กรปกครองส่วนท้องถิ่นเจ้าของแผนปฏิบัติการได้ชัดเจน สำนักงานทรัพยากรน้ำแห่งชาติ จึงขอความอนุเคราะห์กรมส่งเสริมการปกครองท้องถิ่นพิจารณาแจ้งสำนักงานส่งเสริมการปกครองท้องถิ่นจังหวัดดำเนินการ ดังนี้

1. ตรวจสอบและระบุหน่วยรับงบประมาณระดับองค์กรปกครองส่วนท้องถิ่นของแผนปฏิบัติการด้านทรัพยากรน้ำ ประจำปีงบประมาณ พ.ศ. 2566 และแผนปฏิบัติการด้านทรัพยากรน้ำ ประจำปีงบประมาณ พ.ศ. 2567 – 2570 ในระบบ Thai Water Plan ให้แล้วเสร็จ ภายใน วันที่ 31 สิงหาคม 2565 โดยสำนักงานทรัพยากรน้ำแห่งชาติได้สร้างระบบ Clearing เฉพาะกิจ และจัดส่ง User เพิ่มเติมให้ สำนักงานส่งเสริมการปกครองท้องถิ่น จำนวน 5 User ต่อจังหวัด ตามไปรษณีย์อิเล็กทรอนิกส์ที่ได้ลงทะเบียนไว้ สำหรับใช้ดำเนินการเรื่องนี้เท่านั้น

2. ขอเชิญสำนักงานส่งเสริมการปกครองท้องถิ่นจังหวัดประชุมผ่านสื่ออิเล็กทรอนิกส์ เพื่อชี้แจงการตรวจสอบและระบุหน่วยรับงบประมาณ ตามข้อ 1 พร้อมทั้งแนะนำการใช้งานระบบและยืนยันข้อมูลผ่านระบบ Thai Water Plan (sign-off 1) ในวันที่ 9 สิงหาคม 2565 เวลา 10.00 น. โดยจะเริ่มทดสอบระบบตั้งแต่เวลา 09.30 น.

/เพื่อให้การ...

- 2 -

 เพื่อให้การตรวจสอบและแก้ไขแผนปฏิบัติการด้านทรัพยากรน้ำขององค์กรปกครอง ส่วนท้องถิ่นเป็นไปด้วยความเรียบร้อย กรมส่งเสริมการปกครองท้องถิ่นจึงขอให้จังหวัดแจ้งท้องถิ่นจังหวัดดำเนินการและเข้าร่วมประชุมตามกำหนดการดังกล่าวข้างต้น ทั้งนี้ สามารถดาวน์โหลดคู่มือการเคลียร์ข้อมูล แผนปฏิบัติการด้านน้ำขององค์กรปกครองส่วนท้องถิ่นและรายละเอียดการประชุมได้ตาม QR Code ท้ายหนังสือ ที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 (นายประยูร รัต

นเสนีย์)

 อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาโครงสร้างพื้นฐาน

โทร. 0 2241 9000 ต่อ 4116 โทรสาร 0 2241 6931

ไปรษณีย์อิเล็กทรอนิกส์ saraban@dla.go.th